FELHÍVÁS
az ELFT vákuumtechnika TANFOLYAM-ára

Elméleti oktatás: 2014. október 27 – 31., ATOMKI, Debrecen, Bem tér 18/C
Laboratóriumi gyakorlat: 2014. november 10. után kezdődően, ATOMKI, Bem tér 18/C

Az Eötvös Loránd Fizikai Társulat Vákuumfizikai, -technológiai és Alkalmazások Szakcsoportja újra meghirdeti eddig négyszer sikeresen megrendezett tanfolyamát, amelyhez most külön időpontban megtartandó laboratóriumi gyakorlatot is ajánl. 
A tanfolyamok tematikája: 
- elméleti oktatás: a csatolt melléklet tartalmazza,
- laboratóriumi gyakorlat: szivattyúk, vákuummérők, vákuumrendszerek használata, maradékgáz elemzés, lyukkeresés, vákuumtechnikai számítások, számítások ellenőrzése méréssel, vákuumrendszer tervezése – a részletes tematikát 2014. szeptember 1-ig tesszük közzé.
A tanfolyamok célközönsége: bármely, vákuummal kapcsolatos munkaterületen dolgozó technikus, mérnök, kutató, diák. 
A laboratóriumi gyakorlaton való részvétel előfeltétele: az ELFT elméleti képzést nyújtó Vákuumtechnika Tanfolyamán való előzetes részvétel (most vagy korábban), illetve ezzel egyenértékű előképzettség más oktatás keretén belül (kérjük megnevezni ezt az oktatást).
A tanfolyamok időtartama: 30 tanítási óra (30x45 perc).
A tanfolyamok időpontja: 
- elméleti oktatás: 2014. október 27 – 31. (hétfő déltől péntek délig). 
- laboratóriumi oktatás: 2014. november 10. után kezdődően 3 napos turnusokban. Egyszerre minimum 6, maximum 10 fő vehet részt a gyakorlaton 2 csoportra osztva. Ebből adódóan a jelentkezők számától függően az érdekeltekkel egyeztetve osztjuk be az egyes oktatási turnusokat. 
Oktatók: 
Dr. Bohátka Sándor, ny. tudományos főmunkatárs, ATOMKI 
Dr. Langer Gábor, ny. tudományos főmunkatárs, DE Szilárdtest Fizika Tanszék 
A tanfolyamok díja egyenként: 95 000,- Ft + ÁFA / 30 tanóra. A díj tartalmazza a tananyagot írásos formában is és a szünetekben üdítőt, süteményt, de nem tartalmaz utazási, szállás- és étkezési költségeket. 
A tanfolyam anyagának eredményes elsajátításáról a résztvevők tanúsítványt kapnak. A tanfolyam során a résztvevők lehetőséget kapnak gyakorlati feladataik elővezetésére is.
A tanfolyamok megtartásának feltétele:
- elméleti oktatás: legalább 10 fő jelentkezése,
- laboratóriumi gyakorlat: legalább 6 fő jelentkezése.

Megrendelő saját telephelyére kihelyezett oktatás: hasonló feltételekkel (plusz a kiszállással járó költségek) – személyes egyeztetéssel.

Kérjük, előzetes jelentkezési szándékát jelezze az alábbi adatok visszaküldésével elektronikus levélben vagy postai úton:
A jelentkező 
             neve: 
             munkahelyének neve: 
                  címe: 
                  postacíme: 
                  e-mail címe: 
                  telefonszáma: 
Jelentkezését legkésőbb 2014. szeptember 19-ig várjuk, 
de mielőbbi válasza megkönnyíti a szervezést.
A jelentkezések beérkezése után a jelentkezőket értesítjük, hogy a jelentkezések száma elérte-e a megtartáshoz szükséges küszöböt.
A tanfolyam díját csak a kiértesítés után kérjük befizetni az ELFT által kibocsátott számla ellenében. 
A kiértesítés után az Eötvös Loránd Fizikai Társulat (ELFT) számlát küld ki, és a részvételi díjat a Kereskedelmi és Hitelbank RT.-nél vezetett 10200830-32310274-00000000 számú számlájára „Vákuumtechnikai tanfolyam” megjelöléssel kell befizetni. 
Az ELFT bejegyzett címe: 1027 Budapest, Fő u. 68., de a telephelye és így a postai elérhetősége is változott. Telephely: H-1121 Budapest, Konkoly Thege M. út 29-33. 31. ép., levelezési címe: H-1525 Budapest, Pf. 49.
Határidők:
Jelentkezés: 2014. szeptember 19.
Jelentkezések visszaigazolása a szervezőktől: 2014. szeptember 24.
Az ELFT számlát küld a résztvevőnek: 2014. október 3.
Részvételi díj befizetése az ELFT számlájára: 2014. október 17.
A gyakorlat esetében a számlázási és befizetési határidők a gyakorlat későbbi időpontjához igazodnak a fentiekhez hasonlóan.
A jelentkezések beküldendők: Bohátka Sándor részére e-mail-en (bohatka@atomki.hu) vagy postán (ATOMKI, 4026 Debrecen, Bem tér 18/C).
Debrecen, 2014. június 16.
								Bohátka Sándor
							Eötvös Loránd Fizikai Társulat
           Vákuumfizikai, -technológiai és Alkalmazások Szakcsoport 

A vákuumtechnikai tanfolyam elméleti oktatásának tematikája

1. A gázok kinetikus elméletének alapjai
- Ideális gáz modellje
- Sebességeloszlás
- Nyomás
- Részecskefluxus sűrűség az edény falán, gázszállítás
- Energia
- Közepes szabad úthossz, ütközések
2. Transzport jelenségek gázokban
	- Diffúzió
- Belső súrlódás
- Hővezetés
3. Gázok áramlása
- Áramlási tartományok 
- Gázáram, szivattyúzó képesség (gázszállítás)
- Csővezetékek áramlási ellenállása, vezetőképessége
- Szivattyú eredő és effektív szívósebessége
- Áramlás kis, vékony falvastagságú nyíláson át
- Molekuláris áramlás nagy vékony nyíláson át
- Áramlás csövekben,
- Recipiens leszívási ideje
4. Gázok és kondenzált anyagok kölcsönhatása
- A vákuumedény gázainak lehetséges forrásai
- Gőzök, párolgás, kondenzáció
- Szorpció és deszorpció
- Gázdiffúzió a szerkezeti anyagok falából
- Permeáció
- Gyakorlatias megjegyzések a gázforrásokról
5. Vákuummérők (össznyomásmérők)
- Mechanikus vákuummérők
- Viszkozitáson alapuló vákuummérő
- Folyadékos vákuummérők
- Hővezetéses vákuummérők
- Ionizációs vákuummérők
- Vákuummérők hitelesítése
6. Parciálisnyomás-mérők (tömegspektrométerek)
- Típusainak rövid áttekintése
- Maradékgáz analízis
7. A lyukkeresés módszerei, eszközei és gyakorlata
8. Szivattyúk (különös tekintettel az olajkenéses és száraz szivattyúk megkülönböztetésére)
- Ürítéses szivattyúk
- Alternáló szivattyúk
- Forgó ürítéses szivattyúk
- Hajtóközeges szivattyúk
- Molekuláris szivattyúk
- Szorpciós szivattyúk
- Krioszivattyúk
9. Technikai ismeretek
- Vákuumtechnikai anyagok
- Kötések, tömítések, átvezetők
- Alkatrészek, elemek
10. Vákuumrendszerek
- Példák különböző nyomástartományokra készült vákuumrendszerek felépítésére
- Működtetési tapasztalatok, tanácsok
11. Tisztítás
12. Példák számítási feladatok megoldására

Az elméleti alapok röviden, a gyakorlatban alapvető ismeretek részletesebben kerülnek tárgyalásra, az oktatás időtartama: 30 x 45 perc.

A vákuumtechnikai tanfolyam laboratóriumi gyakorlatának tematikája

Szivattyúk, vákuummérők, vákuumrendszerek használata, maradékgáz elemzés, lyukkeresés, vákuumtechnikai számítások, számítások ellenőrzése méréssel, vákuumrendszer tervezése – a részletes tematikát 2014. szeptember 1-ig tesszük közzé.
Az oktatás időtartama: 30 x 45 perc, 3 napra elosztva.